VENDIM
Nr. 41, datë 27.8.2019

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME LUSHNJË SHA

Në mbështetje të nenit 13, 14, 21 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015 “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12 2015 “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12.2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 
Komisioni Kombëtar Rregullator,
në mbledhjen e datës 27.8.2019, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Lushnjë sh.a. për miratimin e tarifave të shërbimit të furnizimit me ujë dhe kanalizime,
VËREN SE:

1. Shoqëria “Ujësjellës-Kanalizime Lushnjë” (UK Lushnjë) me shkresën nr. 700 prot, datë 26.6.2018 “Kërkesë për nivel të ri tarife për shërbimin e furnizimit me ujë të pijshëm dhe largimin e përpunimin e ujërave të ndotura” për të tre kategoritë e konsumatorëve, të shoqëruar me dokumentacionin sipas përcaktimeve të parashikuara në ligjin nr. 8102 dhe vendimin nr. 40. 
2. Komisioni Kombëtar Rregullator (KKRR), pasi e gjeti paraqitjen e kërkesës, për vendosjen e tarifave të shërbimit për furnizimin me ujë dhe largimin e ujërave të ndotura dhe tarifë fikse të shoqërisë UK Lushnjë, në përputhje me përcaktimet dhe procedurën e parashikuar në vendimin nr. 40, me vendimin nr. 63 datë 6.9.2018, vendosi fillimin e procedurës për shqyrtimin e aplikimit për propozimin e bërë nga UK Lushnjë për nivelin e ri tarifor për shërbimet UK, për të gjithë zonën e riorganizuar të shërbimit, në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”
3. UK Lushnjë, nëpërmjet shkresën nr. 700 prot, datë 26.6.2018, me lëndë “Kërkesë për nivel të ri tarife për shërbimin e furnizimit me ujë të pijshëm dhe largimin e përpunimin e ujërave të ndotura” për të tre kategoritë e konsumatorëve të paraqitur në tabelën më poshtë. 

Tabela me tarifat aktuale dhe të propozuara nga shoqëria sipas kategorisë së konsumatorëve
	[bookmark: RANGE!B4][bookmark: _Hlk532907123]Kategoritë e klientëve
	Tarifat aktuale
	Tarifat e propozuara
	Diferenca

	
	Njësitë administrative
	E gjithë zona e shërbyer
	Njësitë administrative

	
	Lushnjë, Kolonjë, Fier-Shegan, Dushk
	Bubullime, Allkaj, Krutje, Golem, Ballagat, Hysgjokaj, Karbunarë Poshnje
	
	Lushnjë, Kolonjë, Fier-Shegan, Dushk
	Bubullime, Allkaj, Krutje, Golem, Ballagat, Hysgjokaj, Karbunarë, Poshnje

	A. Tarifë volumetrike për furnizimin me ujë
	Lekë/m3
	Lekë/m3
	Lekë/m3
	Lekë/m3
	Lekë/m3

	1. Klientë familjarë
	58
	60
	65
	+7
	+5

	2. Klientë publik
	130
	100
	147
	+17
	+47

	3. Klientë privat
	140
	100
	147
	+7
	+47

	B. Tarifë volumetrike për KUN
	Lekë/m3
	Lekë/m3
	Lekë/m3
	Lekë/m3
	Lekë/m3

	1. Klientë familjarë
	17
	0
	17
	-
	+17

	2. Klientë publik
	21
	0
	22
	+1
	+22

	3. Klientë privat
	24
	0
	25
	+1
	+25

	C. Tarifë fikse
	Lekë/muaj
	Lekë/muaj
	Lekë/muaj
	Lekë/muaj
	Lekë/muaj

	1. Klientë familjarë
	100
	0
	150
	+50
	+150

	2. Klientë publik
	200
	0
	200
	-
	+200

	3. Klientë privat
	200
	0
	200
	-
	+200

	D. Shitje e ujit me shumicë
	[bookmark: _GoBack]32 lekë/m3
	-
	-



4. Referuar kërkesës dhe dokumentacionit shoqërues, rezulton se treguesit e arritur të performancës për vitin 2017 dhe objektivat e propozuara nga shoqëria UK Lushnjë për vitin 2019, janë sipas tabelës së mëposhtme:
Tabela me treguesit kryesorë të performancës për vitet 2017–2018–2019 (sipas shoqërisë)
	[bookmark: _Hlk535480858]Treguesit e performancës
	Njësia e matjes
	Treguesit e performancës

	
	
	Viti 2017 
	Viti 2018
(faktik)
	Viti 2019
(i parashikuar)

	Mbulimi i kostove O&M
	%
	78
	95
	104

	Mbulimi i kostove totale
	%
	48
	59
	68

	Uji pa të ardhura
	%
	80.2
	75.2
	70.6

	Mbulimi me ujë
	%
	63
	64
	66

	Mbulimi me KUN
	%
	29
	28
	31

	Niveli i matjes
	%
	94
	96.5
	100

	Norma e arkëtimit korente
	%
	78
	81
	85

	Vazhdimësia e furnizimit me ujë 
	orë/ditë
	7
	7
	7

	Eficienca e stafit
	staf/1000 lidhje
	6.7
	6.9
	6.6



5. Referuar kërkesës së shoqërisë dhe dokumentacionit shoqërues, rezulton se:
[bookmark: _Hlk532557376][bookmark: _Hlk531875224]a) Treguesi Mbulimi i kostove të O&M me faturim, synon të arrijë nivele mbi 100% për vitin 2019, nga niveli 95% që është aktualisht.
b) Treguesi Ujë pa të ardhura, për vitin 2017, është në nivelin 80.2%. Sasia e ujit të prodhuar dhe atij të blerë është 7.376.032 m3 ujë. Humbjet administrative janë 49% e humbjeve totale, ndërsa ato reale 30.8% e tyre. Për vitin 2019 shoqëria parashikon që niveli i humbjeve të jetë 70.6% .
Nisur nga raportimi në bilancin e ujit për vitin 2017, shoqëria, deri në fund të vitit 2019, ka hapësira për përmirësimin e dukshëm të treguesit UPA. Për të arritur përmirësim të këtij treguesi shoqërisë i duhet të eliminojë humbjet e shkaktuara nga lidhjet e paligjshme në rrjetin e transmetimit dhe shpërndarjes, gjatë kësaj periudhe, duke i ulur humbjet administrative me 15% ose në sasinë 541 879.2 m3. Kjo sasi uji e reduktuar nga këto humbje do të rrisë sasinë e ujit të faturuar duke i kaluar lidhjet e paligjshme në klientë me kontratë. 
c) Sh.a. UK Lushnjë raporton një popullsi totale në zonën e juridiksionit prej 128.717 banorë, ku rreth 36% e tyre i takon zonave të marra nën juridiksion pas Reformës Territoriale. Treguesi Mbulimi me ujë aktualisht është 64%, kundrejt 71% që ishte para riorganizimit të shoqërisë.
d) Para riorganizimit të shoqërisë, shërbimi i KUN i ofrohej 50% të popullsisë së qytetit të Lushnjës. Zgjerimi i zonës së juridiksionit nuk është shoqëruar dhe me popullsi të shërbyer me kanalizime kështu që ky tregues ka pësuar rënie në nivelin 29%. Aktualisht 71% e popullsisë nuk kanë rrjet të KUN dhe ujërat e papërpunuara shkarkohen në kanale të hapura. Me financimin e projekteve të KFW, gjatë vitit 2017, janë kryer investime për ndërtimin e linjës së KUN në lagjen Zhamë, të njësisë administrative Dushk. Edhe për vitin 2019 niveli i këtij treguesi nuk pritet të pësojë ndryshim duke qenë se realisht gjatë vitit 2019 nuk priten të zbatohen investime brenda zonës së shërbimit. Investimet e pritshme nga Projekti bashkiak III dhe IV financuar nga KfW fillojnë zbatimin e tyre në fund të vitit 2019 ose në fillim të vitit 2020.
e) Niveli i Matjes Shoqëria në mbyllje të vitit 2019 nuk do të ketë asnjë klient pa matës.
f) Shoqëria raporton Normën e arkëtimit korente për vitet 2017-2018-2019 (parashikimi) respektivisht 78%, 81% dhe 85%. Ky tregues në rritje tregon për një angazhim të shoqërisë për arkëtimin në kohë të faturave për shërbimet UK. Arkëtimi i debive të vjetra gjatë vitit 2018 në vlerën 48 milion lekë ka rritur në nivelin mbi 100% treguesin e Normës së Përgjithshme të Arkëtimit.
g) Vazhdimësia e Furnizimit me Ujë. Shoqëria raporton se ofron shërbimin e furnizimit me ujë të pijshëm për gjithë zonën e shërbimit mesatarisht 7 orë/ditë. Zona ku është bërë investimi në qytet, që përfshin 5.152 lidhje furnizohet me 17 orë në ditë, ndërsa zonat më problematike janë zonat e bardha. Parashikimi për vitin 2019 raportohet të mbahet në të njëjtat nivele 7 orë në ditë.
h) Eficienca e Stafit si tregues në vitin 2017 ka qenë në vlerën 6.7 punonjës për 1000 lidhje. Duke qene se në vitin 2018 shoqëria shërbimin e rojeve e kryen edhe nga të tretë, marrja në konsideratë e këtyre të fundit e përkeqëson këtë tregues për vitin 2018 në nivelin 6.9 staf/1000 lidhje. Parashikimi për 2019 do të jetë 6.6 staf/1000 lidhje, përmirësim i cili do të vijë nga rritja e numrit të lidhjeve duke mbajtur të pandryshuar numrin e punonjësve.
Nevoja e ndryshimit të tarifave nga ana e UK Lushnjë me qëllim gjenerimin e të ardhurave shtesë argumentohet si më poshtë, 
a) Aplikimin për herë të parë pas zgjerimit të zonës së shërbimit sipas Metodologjisë “Për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, miratuar nga Komisioni Kombëtar Rregullator me vendimin nr. 42, datë 9.12.2015, bazuar në analizën e gjendjes teknike dhe ekonomike të saj, konkretisht analizën e kostove dhe të ardhurave për shërbimet e ofruara, analizën dhe përcaktimin e objektivave për treguesit e performancës.
b) Kalimin e periudhës tranzitore, në kushtet kur një zonë e re bëhet pjesë e zonës së shërbimit të operatorit duke propozuar unifikim të tarifave, në zbatim të nenit 16, pika 1, të vendimit nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”. 
c) Përballimin e kostove të operim & mirëmbajtjes në nivelin mbi 100% nëpërmjet të ardhurave të siguruara nga tarifa. 
d) Rritjen e qëndrueshmërisë financiare, si një kriter bazë për t’u kualifikuar për investimet në vazhdimësi të Programit të Infrastrukturës Bashkiake si pjesë e marrëveshjes mes Qeverisë dhe KfW.
e) Përmirësimin e disa treguesve të performancës si Niveli i matjes 100% dhe Uji pa të ardhura 70.6%.
f) Mbulimin e shpenzimeve të riparimeve për eliminimin e defekteve apo lidhjeve të paligjshme, instalimin e matësve, rregullimin dhe menaxhimin e rrjetit të furnizimit me tarifat e reja të propozuara.
6. ERRU, gjatë procesit të analizës teknike ekonomike sipas metodologjisë së llogaritjes së tarifave të përcaktuar në vendimin nr. 42, ka kërkuar nga UK Lushnjë informacion shtesë, si dhe verifikim të saktësisë së të dhënave, të cilat janë vënë në dispozicion.
7. ERRU, në vlerësimin e tarifave të propozuara dhe treguesve të performancës, si dhe në analizën ekonomike financiare, ka marrë në konsideratë përmbushjen nga ana e UK Lushnjë të:
a) Kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) Kërkesave të ligjit nr. 9121, datë 28.7.2003 “Për mbrojtjen e Konkurrencës” të ndryshuar (ligji nr. 9121), për mos lejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) Kërkesave të ligjit nr. 9902, datë 17.4.2008 “Për mbrojtjen e Konsumatorëve” të ndryshuar (ligji nr. 9902);
[bookmark: _Hlk12448039][bookmark: _Hlk526152854]d) Orientimin drejt Mbulimit të kostove O&M në nivelin 96% pasi aktualisht shoqëria bën pjesë në grupin e shoqërive që mbulon 78% të këtyre kostove.
e) Tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme.
f) Tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen.
g) Propozimin për ndryshimin e tarifave nga shoqëria, ERRU, e gjen të justifikuar, por jo në nivelin e propozuar për sa i përket tarifave volumetrike për dy shërbimet ujë dhe kanalizime, si dhe tarifën fikse të shërbimit.
[bookmark: _Hlk12448665]h) Observacionin nga shoqëria UK Lushnjë sipas shkresës nr. 700/5 prot, datë 30.5.2019 në lidhje me projekt vendimin e ERRU-së sipas mbledhjes së KKRR-së me datë 13.5.2019 për tarifat e shoqërisë UK Lushnjë.
8. Referuar observacionit të mësipërm të shoqërisë UK Lushnjë dhe seancës së zhvilluar në takimin më datën 19.06.2019 mes Komisionit Kombëtar Rregullator, stafit të ERRU, përfaqësues të UK Lushnjës dhe konsulentë të saj me qëllim diskutimin, arsyetimin dhe sqarimin e situatës së paraqitur në këtë shkresë. Në përfundim të këtij takimi Komisioni Kombëtar Rregullator konkludoi si më poshtë:
[bookmark: _Hlk11999339][bookmark: _Hlk12448554]- Të rishikohen kostot e energjisë elektrike dhe kostot e blerjes së ujit me shumicë duke konsideruar jo të saktë vlerën që UK Lushnjë ka paraqitur në aplikim. Pra, llogaritjet do të bazohen ne kostot që UK Lushnjë ka paraqitur në argumentet e shkresës nr. 700/5 për pjesën e kostove të energjisë elektrike që OSSHE ka mbi faturuar para vitit 2018 dhe e ka korrigjuar (kompensuar) në vitin 2018, argument i paraqitur për herë të parë pranë ERRU-së.
[bookmark: _Hlk12448380]- Të mos merren në konsideratë të ardhurat nga reduktimi i humbjeve nga eliminimi i lidhjeve të paligjshme për vitin 2019 nga i cili parashikoheshin të gjenerohen 21 milion lekë të ardhura, sepse legalizimi i lidhjeve të paligjshme ishte realizuar gjatë vitit 2018 vërtetuar nga bilanci i ujit, të cilin shoqëria e ka paraqitur pranë ERRU-së në prill të vitit 2019. Pas kësaj faze pa u realizuar investimet e parashikuara nga KFW me Projektin Bashkiak III dhe IV në rrjetin shpërndarës efekti i të cilave do të vërehet pas vitit 2019, paraqitet mjaft i vështirë reduktimi i mëtejshëm i humbjeve. Nga ana tjetër Shoqëria paraqet paqartësi për vazhdimësinë e reduktimit të humbjeve nga lidhjet e paligjshme pa investime në rrjete, rrjedhimisht niveli i humbjeve mbetet 70.6%.
Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë të miratuar me vendim nr. 42, datë09.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e Konkurrencës”, të ndryshuar, dhe ligjin nr. 9902 “Për mbrojtjen e Konsumatorëve”, për gjithë sa më sipër, në zbatim të nenit 13, 14 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Lushnjë si më poshtë:
	Kategoria
	Tarifat sipas njësive administrative

	
	Lushnjë, Kolonjë, Fier-Shegan, Dushk   
	Bubullime, Allkaj, Krutje, Golem, Ballagat, Hysgjokaj, Karbunarë Poshnje

	Tarifë volumetrike për furnizimin me ujë
	Lekë/m3
	Lekë/m3

	Konsumatorë familjarë
	62
	62

	Konsumatorë publik
	130
	110

	Konsumatorë privat
	140
	110

	Tarifë volumetrike për KUN
	Lekë/m3
	Lekë/m3

	Konsumatorë familjarë
	17
	17

	Konsumatorë publik
	21
	21

	Konsumatorë privat
	24
	24

	Tarifë fikse
	Lekë/muaj/lidhje
	Lekë/muaj/lidhje

	Konsumatorë familjarë
	100
	100

	Konsumatorë publik
	200
	100

	Konsumatorë privat
	200
	100



Me tarifat e aprovuara sipas këtij vendimi, situata e realizimit të treguesve financiarë për vitin 2018 paraqitet sipas tabelës së mëposhtme.

	Zërat për llogaritjen e mbulimit të kostove O&M
	Të dhënat e ERRU sipas modelit të aplikimit
	Të dhënat e saktësuara 

	 
	2019
	2019

	Kostot e energjisë
	42,000
	56,000

	Kostot e blerjes së ujit me shumicë
	10,000
	12,173

	Kostot e punës
	103,000
	103,000

	Kostot te tjera O&M
	30,386
	40,336

	Kostot O&M
	185,386
	211,509

	Të ardhurat nga aktiviteti UK 
	187,139
	191,156

	Të ardhurat e tjera
	12,435
	12,435

	Të ardhura nga reduktimi i humbjeve
	21,460
	-

	Totali i të ardhurave nga faturimet
	221,034
	203,591

	Norma e arkëtimit e përgjithshme (*)
	96.7%
	96.7%

	Totali i arkëtuar
	213,740
	196,283

	Mbulim i kostove O&M me faturim
	119%
	96%

	Mbulimi i kostove O&M me arkëtim
	115%
	93%



(*)	Kjo vlerë i është referuar modelit të aplikimit të plotësuar nga shoqëria UK Lushnjë 
për tarifat e reja të propozuara pranë ERRU-së
2. Objektivat e treguesve kryesorë të performancës të vitit 2020 për shoqërinë UK Lushnjë të jenë:

	[bookmark: _Hlk7768186]Treguesit e performancës
	Njësia e matjes
	Niveli i objektivit të përcaktuar nga ERRU-ja

	
	
	

	Mbulimi i kostove O&M me faturim
	%
	96

	Mbulimi i kostove O&M me arkëtim
	%
	93

	Mbulimi i kostove totale
	%
	65

	Uji pa të ardhura
	%
	70.6

	Niveli i matjes
	%
	100

	Vazhdimësia e furnizimit me ujë 
	orë/ditë
	7

	Eficienca e stafit
	staf/1000 lidhje
	6

	Mbulimi me ujë
	%
	66

	Mbulimi me KUN
	%
	31

	Norma e arkëtimit korente
	%
	85



3. Pagesa rregullatore vjetore për shoqërinë Ujësjellës-Kanalizime Lushnjë sh.a. do të jetë 0.6% e të ardhurave vjetore të parashikuara nga aktiviteti. 
4. Lidhjen e kontratës me UK Lushnjë brenda 30 ditëve nga data e njoftimit, sipas pikës 4, të nenit 22, të ligjit nr. 8102.
5. Vendimi nr. 17, datë 5.5.2017 “Për miratimin e tarifave të ujit për konsum publik për sh.a. ‘UK Lushnjë Qytet’ dhe vendimi nr. 3, datë 17.1.2016 për sh.a. ‘U Lushnjë Fshat’” shfuqizohen. 
6. Ky vendim hyn në fuqi më datë 1.10.2019 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani

